text: Hósdagin 2. juli andaðist Rodmundur í Liða, lækni og prædikumaður, 83 ára gamal, aftaná stutta sjúkralegu. Hann hevði verið væl fyri heilt stutt frammanundan – ja, hevði orðið á møtinum í Ebenezer sunnumorgunin 21 juni, har hann talaði um dýrd Harrans. Og tá var hann nógv nærri dýrdini, enn nakar grunaði.
text: #000001
text: Rodmundur var ein góður vinur av Kristnastovu og var við í avgerðini, tá ið fyrra Kristnastova á Oxford Allé varð keypt í 1975. Eitt skifti í sjeytiárnum búðu Rodmundur og familjan í Keypmannahavn, áðrenn tey endaliga fluttu heim til Føroya. Mangan heittu vit á Rodmund um at koma út í Kristnastovu at bera Orðið fram á møtinum fríggjakvøld, og sjáldan bar hann seg undan. Og altíð vóru áminningarnar skilligar og viðkomandi. Hann var eisini við á fleiri legum, ið vit høvdu í Norðursjællandi.
text: #000002